stanford-oval/wikipedia huggingface dataset:
HOK-Elanto
Hallinto

HOK-Elannon toimitusjohtajana ja hallituksen puheenjohtajana toimii Veli-Matti Liimatainen.
Edustajisto käyttää HOK-Elannossa jäsenistölle kuuluvaa ylintä päätösvaltaa niissä asioissa, jotka sille on määrätty lain ja sääntöjen puitteissa. Edustajiston tehtäviin kuuluu muun muassa päättää osuuskaupan säännöistä, vahvistaa edellisen vuoden tilinpäätöksen ja päättää ylijäämän käytöstä sekä valitsee hallintoneuvoston jäsenet ja tilintarkastajat. Lisäksi edustajiston jäsenet voivat tehdä hallitukselle aloitteita osuuskaupan toimialaan liittyvistä asioista. HOK-Elannon jäsenet valitsevat neljän vuoden välein keskuudestaan edustajistoon 60 jäsentä ja saman verran varajäseniä.
Hallintoneuvosto edustaa jäseniä. Sen tehtävänä on valvoa HOK-Elannon hallintoa sekä hallituksen ja toimitusjohtajan toimintaa. Lisäksi se päättää osuuskunnan keskeisimmistä strategioista. Hallintoneuvosto muun muassa vahvistaa osuuskaupan keskeiset strategiat, päättää toiminnan taikka organisaation olennaisista muutoksista sekä valitsee osuuskaupan hallituksen ja nimittää toimitusjohtajan. HOK-Elannon hallintoneuvostoon kuuluu 18 jäsentä, joista kaksi on henkilöstön nimeämiä. Hallintoneuvoston jäsenet valitaan kolmeksi vuodeksi kerrallaan.
Hallituksen tehtävänä on edistää HOK-Elannon etua ja hoitaa sen asioita lain, osuuskaupan omien sääntöjen, hallintoneuvoston vahvistaman ohjesäännön sekä edustajiston ja hallintoneuvoston antamien ohjeistuen ja päätösten mukaisesti. Hallitus vastaa siitä, että osuuskaupan liiketoiminta on menestyksellistä. Hallituksen tehtäviin kuuluu muun muassa päättää osuuskaupan keskeiset strategiat ja tavoitteet, investoinnit, taloudelliset vuositavoitteet ja tarvittavat toimintasuunnitelmat sekä johtaa ja valvoa operatiivista liiketoimintaa. HOK-Elannon hallituksessa on toimitusjohtajan lisäksi kuusi muuta hallintoneuvoston nimittämää jäsentä. Hallituksen toimikausi kestää yhden vuoden.
Johtoryhmän avustaa toimitusjohtajaa ja hallitusta. Sen tavoitteena on koordinoida ja valmistella hallitukselle annettavia esityksiä, joita ovat muun muassa osuuskaupan liiketoimintastrategiat, tavoitetasot, toimintasuunnitelmat ja budjetit sekä merkittävät investointi- ja realisointihankkeet.
Hallinto > Edustajistovaalit 2024

Vuoden 2024 edustajistovaalit järjestettiin 10.–22. huhtikuuta 2024. Vaaleissa äänesti 142 391 asiakasomistajaa, ja äänestysaktiivisuus oli 21,2 prosenttia.
Hallinto > Edustajistovaalit 2024 > Tulokset

| Lista | Lista | Äänet | Osuus äänistä (%) | Paikat | Muutos |
| --- | --- | --- | --- | --- | --- |
| Vaaliliitto D, E, F, G | D Sosialidemokraatit - Helsinki | 19 262 | 13,6 | 9 | –2 |
| Vaaliliitto D, E, F, G | E Sosialidemokraatit - Espoo | 4 302 | 3,0 | 2 | +1 |
| Vaaliliitto D, E, F, G | F Sosialidemokraatit - muu Uusimaa | 6 285 | 4,4 | 2 | –1 |
| Vaaliliitto D, E, F, G | G Sosialidemokraatit - Vantaa | 6 471 | 4,6 | 3 | 0 |
| Vaaliliitto I, J, K, L | I Kokoomus - Helsinki | 12 266 | 8,6 | 6 | –1 |
| Vaaliliitto I, J, K, L | J Kokoomus - Uusimaa | 13 772 | 9,7 | 7 | +1 |
| Vaaliliitto I, J, K, L | K Kristillisdemokraatit | 5 445 | 3,8 | 2 | –1 |
| Vaaliliitto I, J, K, L | L Svenska folkpartiet - Suomen ruotsalainen kansanpuolue | 3 748 | 2,6 | 1 | –1 |
| Vaaliliitto M, N | M Vasemmistoliitto - Helsinki | 11 806 | 8,3 | 5 | +1 |
| Vaaliliitto M, N | N Vasemmistoliitto - Uusimaa | 4 828 | 3,4 | 2 | 0 |
| Vaaliliitto Y, Z | Y Vihreät Uusimaa - De Gröna Nyland | 6 171 | 4,3 | 3 | +1 |
| Vaaliliitto Y, Z | Z Vihreät Helsinki - De Gröna Helsingfors | 8 044 | 5,7 | 3 | –1 |
| B Perussuomalaisten Uudenmaan ja Helsingin lista | B Perussuomalaisten Uudenmaan ja Helsingin lista | 12 869 | 9,1 | 5 | +1 |
| Vaaliliitto O, P, Q, R, S, T | O Asiakas-Kuluttajat | 452 | 0,3 | 0 | 0 |
| Vaaliliitto O, P, Q, R, S, T | P Asiakasomistajan Asialla | 7 020 | 4,9 | 4 | +1 |
| Vaaliliitto O, P, Q, R, S, T | Q Halvempi ruoka - Parempi mieli | 942 | 0,7 | 0 | 0 |
| Vaaliliitto O, P, Q, R, S, T | R Harmonia | 317 | 0,2 | 0 | 0 |
| Vaaliliitto O, P, Q, R, S, T | S Seniorien asialla | 1 489 | 1,0 | 1 | +1 |
| Vaaliliitto O, P, Q, R, S, T | T Sitoutumattomat | 664 | 0,5 | 0 | –1 |
| C Suomen Keskusta | C Suomen Keskusta | 8 988 | 6,3 | 4 | +1 |
| A Tasa-arvoa osuuskauppaan | A Tasa-arvoa osuuskauppaan | 3 623 | 2,6 | 1 | +1 |

| Vaaliliitto W, X | W Reilun osuuskaupan puolesta - kommunistit ja sitoutumattomat | 1 672 | 1,2 | 0 | 0 |
| Vaaliliitto W, X | X Demokraattinen Liitto | 133 | 0,1 | 0 | 0 |
| U Bellator - Uusimaa | U Bellator - Uusimaa | 621 | 0,4 | 0 | 0 |
| H Liberaalipuolue - Leikataan reilusti | H Liberaalipuolue - Leikataan reilusti | 561 | 0,4 | 0 | 0 |
| V Riippumaton ajattelu | V Riippumaton ajattelu | 264 | 0,2 | 0 | 0 |

| Hyväksyttyjä ääniä | Hyväksyttyjä ääniä | 142 015 | 142 015 | 142 015 | 142 015 |
| Tyhjiä tai hylättyjä ääniä | Tyhjiä tai hylättyjä ääniä | 376 | 376 | 376 | 376 |
| Ääniä yhteensä | Ääniä yhteensä | 142 391 | 142 391 | 142 391 | 142 391 |
Lähde:
Lahjusvyyhti

Vuonna 2017 alkoi oikeudenkäynti, jossa HOK-Elannon epäillään joutuneen Suomen rikoshistorian suurimpiin kuuluvan lahjusvyyhdin uhriksi. HOK-Elannon entisen kiinteistöjohtajan epäillään ottaneen 797 000 euron arvoiset lahjukset yhtiön kumppaneilta vuosina 2005–2012. Syytettyinä jutussa on 15 ihmistä ja Skanska, Forma-Futura, Caverion sekä Innovarch. Kaikkiaan kymmenen eri yhtiötä oli tukenut rahallisesti kiinteistöjohtajan tytärten hevosurheiluharrastusta. Syyttäjien mukaan lahjojen tarkoitus on ollut, että kiinteistöjohtaja suosisi yrityksiä HOK-Elannossa. Puolustuksen mukaan kyse oli tavanomaisesta sponsoroinnista. HOK-Elanto on jutussa asianomistajan eli mahdollisen rikoksen uhrin asemassa.
Kirjallisuutta

Kuisma, Markku et al.: Kapinallinen kauppa: Helsingin Osuuskauppa Elanto 1905–2015.  Helsinki:  Siltala, 2015.  ISBN 978-952-234-321-5.
Aiheesta muualla

HOK-Elannon verkkosivut
Helmitikkanen

| Helmitikkanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Tikkaset Picumnus
Laji::  exilis
Kaksiosainen nimi
 Picumnus exilis  (M. Lichtenstein, 1823) 
Katso myös
   Helmitikkanen Wikispeciesissä   Helmitikkanen Commonsissa 
Infobox OKNimi-testi OKIUCN-testi OK: 
Helmitikkanen (Picumnus exilis) on eteläamerikkalainen tikka. Sen esiintymisalue käsittää mantereen koillisosan Kolumbian itäosista Venezuelaan, Guyanaan, Surinameen, Ranskan Guyanaan sekä Brasilian Bahiaan ja Espírito Santoon saakka. Lajista tunnetaan kuusi alalajia. Martin Lichtenstein kuvaili lajin holotyypin Bahiasta vuonna 1823.
Bamba (Moptin alue)

| Bamba |
| --- | --- |
 Bamba
 Koordinaatit: 14°38′38″N, 3°5′54″W 
Valtio:  Mali
Alue:  Moptin alue
Piiri:  Koron piiri
Hallinto:  
 – Hallinnon tyyppi:  maalaiskunta
Väkiluku (2009):  13 600
Infobox OKVirheellinen NIMI-arvo: 
Bamba on maalaiskunta Moptin alueen Koron piirissä Malissa. Sen keskuskylä Deguéré sijaitsee Bandiagaran kalliorinteellä 65 kilometriä Korosta pohjoiseen. Kunnassa on 13 600 asukasta (vuonna 2009).
Bamban kunta rajoittuu pohjoisessa Koron piirin Kassan, idässä ja etelässä Diankaboun, lounaassa Bandigaran piirin Sanghanin sekä lännessä Métoumoun ja Ondougoun kuntiin. Seutu kuuluu Sahelin vyöhykkeeseen.
Kuntaan kuuluu 28 kylää. Asukkaat ovat etupäässä dogoneja. Heidän lisäkseen kunnassa asuu fulbeja. Uskonnoltaan valtaosa on muslimeja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu, maapapu, seesami ja maapähkinä. Kotieläimiä ovat lampaat, vuohet, hevoset, aasit, siipikarja ja kamelit. Lisäksi harjoitetaan käsityöammatteja ja kaupankäyntiä. Kunnassa käy myös matkailijoita.
Kunnan liikenneyhteydet ovat heikot. Palveluihin kuuluvat koulut ja terveysasema.
Blame It on the Boogie

| ”Blame It on the Boogie” The Jacksons |
| --- | --- | --- |

Singlen tiedot
 Albumilta: Destiny
 Äänitetty : 1977
 Julkaistu: 1978
 Tuottaja(t): The Jacksons
 Tyylilaji: disco
 Levy-yhtiö: Epic Records
Muut kannet

Michael Jacksonin muut singlet
|   | ”Blame It on the Boogie” 1978 | ”Shake Your Body (Down to the Ground)” 1978 |
Blame It on the Boogie on The Jacksons -yhtyeen ensimmäinen single, joka julkaistiin Destiny-albumilta vuonna 1978.
Bad Homburg vor der Höhe

| Bad Homburg vor der Höhe |
| --- | --- |

 vaakuna
 Bad Homburg vor der Höhe
 Koordinaatit: 50°13.3′N, 8°37.6′E 
Valtio:  Saksa
Osavaltio:  Hessen
Hallintopiiri:  Darmstadt
Piirikunta:  Hochtaunuskreis
Hallinto:  
 – Pormestari:  Alexander Hetjes (CDU)
Pinta-ala:  
 – Kokonaispinta-ala:  51,1 km²
Korkeus:  137–250 m
Väkiluku (30.6.2021):  54 089
 – Väestötiheys:  1 058 as./km²
 
 www.bad-homburg.de  
Infobox OKVirheellinen NIMI-arvo: 
Bad Homburg vor der Höhe (lyhyemmin Bad Homburg) on kaupunki Saksan Hessenin osavaltiossa. Kaupungin nimi oli Homburg vor der Höhe vuoteen 1912, jolloin se sai virallisen luvan lisätä nimeen sanan Bad. Kaupunki on Hochtaunuskreisin keskuskaupunki (Kreisstadt) ja se sijaitsee 10 kilometriä Frankfurt am Mainista luoteeseen. Kesäkuussa kaupungissa oli 54 089 asukasta. Kaupungin pinta-ala on 51,1 neliökilometriä, ja väestötiheys on 1 058 as./km2. Bad Homburg on jaettu kuuteen eri kaupunginosaan: Innenstadt, Dornholzhausen, Gonzenheim, Kirdorf, Ober-Erlenbach ja Ober-Eschbach.
Erlöserkirche Bad Homburgissa
Historia

Homburgin, nykyisen Bad Homburgin, kaupunki mainittiin ensimmäisen kerran tekstissä vuonna 1180.[lähde? ] Kaupankäyntioikeudet se sai vuoden 1330 tienoilla. 1800-luvulla kaupunki alkoi niittää mainetta kylpyläkaupunkina Elisabeth-lähteen löydyttyä[lähde? ]. Rautatieyhteys Homburger Bahn Frankfurt am Mainin kaupunkiin avattiin 1859. Vuonna 1888 Bad Homburgista tuli Saksan keisarin Vilhelm II:n kesäresidenssi. Toisen maailmansodan aikana kaupunkia pommitettiin.
Kaupungin nimi juontuu Hohenbergin linnan nimestä.
Ystävyyskaupungit

Bad Mondorf, Luxemburg
Cabourg, Ranska
Chur, Sveitsi
Dubrovnik, Kroatia
Exeter, Iso-Britannia
Mariánské Lázně, Tšekki
Mayrhofen, Itävalta
Pietarinhovi, Venäjä
Terracina, Italia
Lähde:
Aiheesta muualla

Kuvia tai muita tiedostoja aiheesta Bad Homburg vor der Höhe Wikimedia Commonsissa
Viralliset sivut (saksaksi)
Halo: The Fall of Reach

| Halo: The Fall of Reach |
| --- | --- |
 Kirjan kansikuva, keskellä päähenkilö Master Chief.
Alkuperäisteos
Kirjailija:  Eric Nylund
Kieli:  englanti
Genre:  tieteiskirjallisuus
Kustantaja:  Del Rey
Julkaistu:  30.lokakuuta.2001
Sivumäärä:  352 448 (Definitive Edition)
ISBN:  0-345-45132-5
Sarja: Halo
Seuraava:  Halo: The Flood
Löydä lisää kirjojaKirjallisuuden teemasivulta
Halo: The Fall of Reach on yhdysvaltalaisen Eric Nylundin kirjoittama romaani vuodelta 2001. Kirja sijoittuu samaan universumiin kuin Halo-videopelisarja, ollen esiosa Halo: Combat Evolvedille. Kirja kertoo geneettisesti muunneltujen Spartan II-supersotilaiden koulutuksesta ja ensimmäisistä tehtävistä.
Nylund kirjoitti romaanin seitsemässä viikossa, joka on hänen nopeiten kirjoittamansa kirja. Nylund sai käyttöönsä "Halon raamatun", jonka pohjalta kirjoitti kirjan. Se sisälsi muun muassa hahmojen ja paikkojen nimiä.
Vuonna 2010 kirjasta julkaistiin päivitetty versio, joka sisälsi myös uutta sisältöä. Seuraavana vuonna kirjasta julkaistiin Definitive Edition, joka korjasi aiempien versioden jatkuvuusvirheitä. Kirjojen ohella The Fall of Rechista on julkaistu sarjakuvaversio vuonna 2010 yhteistyössä pelisarjan uuden kehittäjän 343 Industriesin ja Marvelin kanssa. Halo 5: Guardiansin keräilyversioiden mukana toimitettiin Nylundin kirjaan pohjautuva animaatiosarja. Animaatiosarja julkaistiin myöhemmin myös DVD:llä ja Blu-raylla. Myös videopeli Halo: Reachin tapahtumat sivuavat kirjan tapahtumia.
The Fall of Reach on myynyt yhteensä yli miljoona kappaletta ja se sai pääosin myönteisen vastaanoton kriitikoilta, jotka sanoivat kirjan laajentavan pelin universumia, mutta joitakin hahmoja kutsuttiin vajavaisiksi.
Kirjoittaminen

Eric Nylund oli keskustellut Halo-aiheisen romaanin kirjoittamisesta ennen Halo: Combat Evolvedin julkaisua Eric Trautmannin kanssa, joka työskenteli Microsoftille, mutta kirjoittaminen viivästyi useiden teknisten ja oikeudellisten syiden johdosta. Nylundin mukaan viivästykset tosin auttoivat häntä näkemään pelinkehityksen jokaisen vaiheen. Hän kertoi Bungien ensin hyväksyneen kirjan juonen pääpiirteittäin ennen kirjoittamisen aloittamista ja tehneensä juoneen sen jälkeen vain vähän muutoksia.
Nylund sai Bungielta käyttöönsä "Halon raamatun", joka on tiivistelmä universumin tapahtumista. Nylundin mielestä romaanin kirjoittaminen kyseisen tiivistelmän pohjalta oli jopa helpompaa, kuin täysin uuden universumin luominen.
Trautmannin mukaan kirjan kirjoittaminen melkein peruutettiin, sillä Bungie vastusti tarkan taustatarinan luomista Master Chiefille. Trautmann teki kuitenkin tarjouksen ja lupasi viimeistellä Halo: Combat Evolvedin käsikirjoituksen, joka oli hänen mukaansa vielä 80-prosenttisesti kesken, ja sen seurauksena kirja julkaistiin.
Tarina > Alkuasetelma ja hahmot

Halo: The Fall of Reach sijoittuu samaan universumiin Halo-videopelien kanssa. Tapahtumat sijoittuvat useille vuosikymmenille, vuodesta 2517 vuoteen 2552. Halo-univerumissa voidaan matkustaa ylivalonnopeutta hyperavaruuden (engl. slipspace) kautta, joka on mahdollistanut ihmiskunnalle useiden eri planeettojen asuttamisen. Jotkut planeetoista kapinoivat niitä hallinnoivaa United Nations Space Commandsia (lyh. UNSC) vastaan, joka määrää geneettisesti muunneltujen supersotilaiden kehittämiseen tähtäävän Spartan-projektin toteutettavaksi.
Päähenkilö John, josta tulee myöhemmin Spartan-II -sotilas Master Chief, on kirjan alussa kuusivuotias. Tohtori Catherine Halsey, Spartan-ohjelman luoja, esitellään yhdessä kapteeni Jacob Keyesin kanssa kirjassa. Cortana, Master Chiefin tekoälykumppani sarjan peleissä, esiintyy myös kirjassa. Master Chiefin johtaman sotilasryhmän, Blue Teamin, syntymä kerrotaan myös kirjassa.
Tarina > Juoni

Romaani alkaa tohtori Catherine Halseyn ja luutnantti Jacob Keyesin matkustaessa tapaamaan kuusivuotiasta Johnia. John on yksi 150:stä ehdokkaasta Halseyn Spartan-II -ohjelmaan, jonka tavoitteena on luoda UNSC:lle supersotilaita kapinallisten kukistamiseen. Puolet näistä lapsista valitaan mukaan ohjelmaan ja heidät kaapataan Office of Naval Intelligencen toimesta. Lapset korvataan klooneilla, jotka on suunniteltu kuolemaan pian korvaamisen jälkeen luonnollisiin syihin. Lapset tunnetaan tästä lähin etunimellään ja kolmen numeron tunnuksella.
Franklin Mendez toimii John-117:n ja muiden lasten kouluttajana, minkä ohella tekoäly Déjà opettaa lapsille historiaa ja luonnontieteitä. John-117 ylennetään ryhmänsä, Blue Teamin, johtajaksi. Spartalaisia parannellaan kirurgisilla toimenpiteillä useita kertoja heidän ollessaan 14-vuotiaita, joiden seurauksena muun muassa heidän reaktioaikansa nopeutuvat ja luustonsa vahvistuu. Muutokset ovat rankkoja, sillä yli puolet 75:stä lapsesta kuolee tai vammautuu. Spartalaiset pärjäävät kuitenkin hyvin tehtävissään kapinallisia vastaan.
Helmikuussa 2525 UNSC saa ensimmäisen yhteydenoton Covenant-muukalaisliittoumalta, joka pitää ihmiskunnan hävittämistä jumalien tahtona. Covenantin teknologia on huomattavasti ihmiskuntaa edellä ja sen sota-alukset tuhoavat useita ihmisten asuttamia siirtokuntia. Heikon menestyksen vuoksi Halsey kutsuu Spartalaiset Chi Cheti IV-planeetalle aloittaakseen MJOLNIR-projektin. MJOLNIR-haarniska on ulkoinen tukiranka, joka tekee Spartalaisista vielä aiempaakin voimakkaampia ja nopeampia.
Vuonna 2552 sota Covenantia vastaan sujuu heikosti. Spartalaiset määrätään salaiselle tehtävälle, jonka tavoitteena on ottaa kiinni yksi Covenantin uskonnollisista johtajista, profeetoista. Tehtävää varten kehitetään tekoäly Cortana, joka on luotu tohtori Halseyn kloonatuista aivoista. Spartalaiset nousevat Pillar of Autumn-avaruuslaivalle, jota johtaa kapteeniksi ylennyt Jacob Keyes.
Juuri ennen tehtävän aloittamista Covenantin laivue hyökkää Reach-planeetalle ja Pillar of Autumn jää puolustamaan sitä. John ja muut spartalaiset yrittävät ottaa erään Covenantin aluksista haltuunsa, mutta epäonnistuvat ja joutuvat palaamaan Pillar of Autumnille. Covenant on voittamassa taistelua Reachilla, jonka seurauksena Pillar of Autumn pakenee paikalta hyperavaruuden kautta. Avaruuslaiva löytää tuntemattoman rengasmaailman, Halon, josta alkavat Halo: Combat Evolvedin tapahtumat.
Vastaanotto

Halo: The Fall of Reach sai enimmäkseen positiivisen vastaanoton, kirjaa kehuttiin etenkin sen tuomasta syvyydestä pelin universumiin. 3D Action Planetin Sal Accardo sanoi, ettei kirja tule voittamaan Pulitzer-palkintoja, mutta hänen mielestään kirja oli hyvin kirjoitettu. Hän kehui Spartalaisten esittämistapaa, mutta sanoi kirjan olevan pohjimmiltaan tomintaelokuva kirjan muodossa. GameCriticsin Brad Gallaway kiitteli kirjan peliin lisäämää taustatarinaa ja tarinan laatua. Toisen GameCriticsin arvostelijan, Gene Parkin, mielestä kirjan hahmot sopivat hyvin pelin universumiin, mutta joskus hahmoja oli liikaa muistettavaksi. Master Chiefin hahmo oli hänen mielestään täysin erilainen kuin pelissä. About Techin arvostelija Eric Qualls vertasi tarinankerrontaa Robert A. Heinleinin romaaniin Starship Troopers. Hän piti kirjaa mielenkiintoisena luettavana, joka antaa tietoa Halo-universumin tapahtumista.
Vaikka kirja myikin aluksi hitaasti, siitä tuli Publishers Weeklyn bestseller. The Fall of Reach myi yli 100 000 kappalatta vuoteen 2003 mennessä ja miljoona myytyä kappaletta ylittyi joulukuussa 2009.
Jatko-osat

Halo-sarjasta on julkaistu useita kirjoja, sarjakuvia ja novelleja The Fall of Reachin jälkeen. Kirjasarjan seuraava osa osa oli William C. Dietzin vuonna 2003 kirjoittama The Flood-romaani, joka kuvasi Halo: Combat Evolved-pelin tapahtumia. Nylund itse kirjoitti vielä kaksi Halo-aiheista romaania lisää, mutta ei ole aikeissa kirjoittaa enää uusia kirjoja sarjaan.
Stuart Beattie, Pirates of the Caribbean: Mustan helmen kirous-elokuvan käsikirjoittaja, kirjoitti The Fall of Reachiin pohjautuvan elokuvakäsikirjoituksen. Beattie kirjoitti käsikirjoituksen toivoen jonkun lukevan sen ja päättävän tuottaa elokuvan, mutta elokuvaprojekti ei ole edennyt.
Aiheesta muualla

Halo Waypoint sarjan virallinen sivusto
Eric Nylundin kotisivut
Blame

| ”Blame” Calvin Harris |
| --- | --- | --- |

Singlen tiedot
 Albumilta: Motion
 Julkaistu: 5. syyskuuta 2014
 Tekijä(t): Adam Richard Wiles, John Newman, James Newman
 Tuottaja(t): Calvin Harris
 Tyylilaji: EDM
 Kesto: 03.34
 Levy-yhtiö: Columbia Records
Calvin Harrisin muut singlet
| ”Summer” 2014 | ”Blame” 2014 | ”Outside” 2014 |
John Newmanin muut julkaisut
| ”Out of My head” 2014 | ”Blame” 2014 |   |
Blame on skottilaisen DJ Calvin Harrisin kappale, jolla laulaa brittiläinen John Newman. Se julkaistiin singlenä syyskuussa 2014. Kappaleen radioensisoitto oli 4. syyskuuta. Single debytoi Suomen singlelistan ykkössijalla.
Belay My Last

| Belay My Last> Tiedot |
| --- | --- |
Toiminnassa:  2004–
Tyylilaji:  deathcore
Kotipaikka:   Fullerton, Kalifornia
Laulukieli:  englanti
Jäsenet:  Jason Denney, laulu   Nick Leavenworth, kitara   Garrett Harer, basso   Ilai Lebel, rummut  
Entiset jäsenet:  Ryan George, kitara  
Levy-yhtiö:  Mediaskare Records  
Infobox OKNimi-testi OK: 
Belay My Last on yhdysvaltalainen deathcore -yhtye, joka perustettiin vuonna 2004 Kalifornian Fullertonissa.
Jäsenet

Jason Denney – laulu
Nick Leavenworth – kitara
Garrett Harer – basso
Ilai Lebel – rummut
Jäsenet > Entiset jäsenet

Ryan George – kitara
Diskografia

Belay My Last (2005)
The Downfall (2007)
Aiheesta muualla

Belay My Last Myspacessa (englanniksi)
Benik Afobe

| 0 | 1 | 2 |
| --- | --- | --- |

Henkilötiedot
Syntymäaika: 12. helmikuuta 1993 (ikä 31)
Syntymäpaikka: Leyton, Lontoo, Englanti
Pelipaikka: Hyökkääjä
Pituus: 183 cm
Seura
Seura:  Arsenal
Junioriseurat
2001–2010:  Arsenal
Seurat
| Vuodet | Seura | O (M) |
| 2010–   2010–2011 |  Arsenal   Huddersfield Town | 0 (0)   28 (5) |
Maajoukkue
| 2008   2009–2010   2010–   2011– |  Englanti U-16    Englanti U-17    Englanti U-19    Englanti U-20 | 3 (4)   23 (11)   4 (4)   0 (0) |
 Seurajoukkueuran tilastot kattavat vain kansalliset sarjat, päivitetty 3. elokuuta 2011.  Maajoukkueuran tilastot päivitetty 3. elokuuta 2011.
Benik Tunami Afobe (s. 12. helmikuuta 1993) on englantilainen jalkapalloilija. Hän on kotoisin Lontoosta ja pelaa Millwallissa hyökkääjänä. Hän debytoi Arsenalin 16-vuotiaana. Hän viimeisteli 11 maalia 13 ottelussa Arsenalin alle 18-vuotiaiden joukkueelle. Afobe oli mukana Englannin alle 17-vuotiaiden maajoukkueessa, joka voitti EM-kultaa toukokuussa 2010. Hän solmi ammattilaissopimuksen Arsenalin kanssa helmikuussa 2010.
Seurajoukkueura > Arsenal

Afobe liittyi Arsenalin akatemiaan kuusivuotiaana. Hän oli pelaamassa Dagenhamille, kunnes Arsenalin kykyjenetsijät havaitsivat hänet. Hän viimeisteli 40 maalia alle 16-vuotiaille kaudella 2007–2008. Saldo oli 11 maalia 13 ottelussa 2008–2009 ja 21 maalia 24 ottelussa Arsenalin alle 18-vuotiaille kaudella 2009–2010.
Bielkenstierna

Bielkenstierna oli Ruotsin ritarihuoneeseen kirjoitettu vapaaherrallinen aatelissuku numero 28. Suku on Liivinmaalta kotoisin ja vuonna 1510 Claus Hansson oli amiraali. Hänen poikansa Hans Clausson toimi Södermanlandin laamannina, lyötiin ritariksi Eerik XIV:n kruunajaisissa. Hän oli myös amiraali ja valtaneuvos. Hänen pojanpoikansa Hans Caesson nimitettiin amiraaliksi vuonna 1611 ja hänen poikansa Claes korotettiin Pyhäjoen vapaaherraksi vuonna 1652, jolloin alueen kylistä muodostettiin hänen vapaaherrakuntansa.
Benigno Aquino, Jr.

Aquino 500 peson setelissä.
Benigno Simeon "Ninoy" Aquino, Jr. (27. marraskuuta 1932 – 21. elokuuta 1983) oli filippiiniläinen senaattori ja oppositiojohtaja Ferdinand Marcosin hallinnon aikana. Hänet murhattiin 21. elokuuta 1983 Manilan kansainvälisellä lentoasemalla (nykyään Ninoy Aquinon kansainvälinen lentoasema) hänen palatessaan maanpaosta Yhdysvalloista.
Marcos tuomitsi tämän salamurhan ja sitä väitettiin armeijan salaliitoksi, mutta ketään ei tuomittu. Benigno Aquinon kuoleman jälkeen hänen vaimonsa Corazon Aquino liittyi politiikkaan ja sai opposition kannatuksen itsevaltaisesti hallitsevaa presidentti Ferdinand Marcosia vastaan. Corazon Aquinosta tuli lopulta maan presidentti Marcosin 20 vuoden hallinnon jälkeen.
Aquinon isä, Benigno Aquino vanhempi (1894–1947), oli myös ministeri, senaattori ja maan kansalliskokouksen puhemies. Aquino nuoremman poika Benigno Aquino III (1960–2021) toimi Filippiinien presidenttinä vuosina 2010–2016.
Aiheesta muualla

Kuvia tai muita tiedostoja aiheesta Benigno Aquino, Jr. Wikimedia Commonsissa
Henrik Strindberg

Henrik Strindberg (s. 1954 Kalmar) on ruotsalainen säveltäjä.
Strindberg oli nuorena progressiivisen rockin Ragnarök-yhtyeen perustajajäsen; yhtye julkaisi debyyttialbuminsa vuonna 1976. Hän opiskeli sävellystä Tukholman kuninkaallisessa musiikkikorkeakoulussa. Hän suoritti myös opintoja Iannis Xenakiksen johdolla ja opiskeli Pariisin IRCAM:ssa. Strindberg on tehnyt opetustyötä Gotlannin säveltäjäkoulussa. Hän on Ruotsin kuninkaallisen musiikkiakatemian jäsen.
Monia Strindbergin teoksista on esitetty kansainvälisesti ja levytetty. Vuonna 2007 hän sai Christ Johnson-prisenin orkesteriteoksesta Neptuni åkrar. Vuonna 2008 hänelle myönnettiin Rosenbergpriset, ja vuonna 2010 hän jakoi Grammis-palkinnon teoksesta Tidslinje. Strindberg oli mukana perustamassa Sound of Stockholm -festivaalia.